ועדת הכנסת, כנסת 20, פרוטוקול מספר 66, 2015-11-15 15:30

דוד ביטן: רבותי, אני רוצה להתחיל.

אראל מרגלית: אורלי, את צריכה להגיד מה שעשו לך עכשיו, למען הפרוטוקול.

דוד ביטן: מי רוצה להציג את הנושא החדש?

מיקי רוזנטל: אני מוכן.

מיקי רוזנטל: אבל אורלי רוצה, אני נותן לה כבוד.

דוד ביטן: מי אמר נושא חדש בפיו?

מיקי רוזנטל: כולנו אמרנו, אבל אורלי הוותיקה, אנחנו נותנים לה כבוד.

דוד ביטן: מי אמר נושא חדש?

משה גפני: אורלי אורלי.

אורלי לוי אבקסיס: גם היושב-ראש אמר.

דוד ביטן: אני מוכן ששניכם תגידו.

משה גפני: וגם מיקי.

משה גפני: כולם.

דוד ביטן: אי-אפשר כולם.

משה גפני: אורלי, היית ראשונה.

דוד ביטן: לי כתוב שאורלי אמרה.

דוד ביטן: אבל אתן גם לך, רוזנטל.

מיקי רוזנטל: תודה רבה.

דוד ביטן: בבקשה, תגידי למה זה נושא חדש ותסבירי את זה.

אורלי לוי אבקסיס: אומר רק על סעיף אחד, כי אני חושבת שכל סעיף אחר עומד על שתי רגליים יציבות.

אורלי לוי אבקסיס: ולכן כל סעיף מהסעיפים שתוקנו והוגשו לנו יש לו זכות עמידה באופן נפרד.

אורלי לוי אבקסיס: לגבי הסעיף הראשון שבו גילינו פער של 3 מיליארד שקלים, אלה 3 מיליארד שקלים שלא הוצבעו במליאה.

אורלי לוי אבקסיס: אלו כספים חדשים שאנחנו גם לא יודעים מה הייעוד התקציבי שלהם, ועל כך אני דורשת נושא חדש, זה לא עבר את הקריאה הראשונה במליאה.

אורלי לוי אבקסיס: אלה כספים חדשים שאנחנו אפילו לא יודעים מה המקור התקציבי שלהם, כי כל הדיונים שדנו בוועדת הכספים היו ביחס למה שעבר במליאה, שזאת אומרת מינוס 3 מיליארד שקלים למה שהוצגו לנו היום.

אורלי לוי אבקסיס: אני רוצה לדעת מאיפה יגיעו, מאיזה משרדים, ולדעת האם באמת השרים והיועצים המשפטיים הרלוונטיים יודעים שנלקחו מהם כספים?

דוד ביטן: אבל את זה את צריכה לדעת בוועדת הכספים.

דוד ביטן: אנחנו לא המקום שיגיד לך מה.

דוד ביטן: השאלה אם באמת ה-3 מיליון לא היו ולא נבראו.

משה גפני: מיליארד.

אורלי לוי אבקסיס: לא היו.

מיקי לוי: מיליון היינו מוותרים לכם.

אורלי לוי אבקסיס: אלה 3 מיליארד.

אראל מרגלית: אדוני היושב-ראש, האם 3 מיליארד לא מהווה נושא חדש?

אורלי לוי אבקסיס: 3 מיליארד זה לא עניין של מה בכך.

דוד ביטן: לא יודע, בוא נשמע את האוצר.

דוד ביטן: רוזנטל, בבקשה.

מיקי רוזנטל: יש לנו טענות נוספת לנושאים חדשים, כדלקמן, אדוני היושב-ראש.

אורלי לוי אבקסיס: לא את הכול.

אורלי לוי אבקסיס: כל פעם נבקש עוד פעם נושא חדש.

מיקי רוזנטל: הבעיה היא שגפני ביקש על הכול נושא חדש.

מיקי רוזנטל: הוא קצת מנוסה גם, הוא מכיר את הטריקים והשטיקים, אז הוא ביקש על הכול.

מיקי רוזנטל: אבל אנחנו רוצים - - -

מכלוף מיקי זוהר: ביקשת על הכול, גפני?

מכלוף מיקי זוהר: עכשיו לדון?

משה גפני: עכשיו.

מכלוף מיקי זוהר: יפה, נדון על הכול עכשיו.

משה גפני: מה תדון על הכול?

משה גפני: ביקשתי על הכול.

מיקי לוי: רק על החלק המילולי, לא על המספרים.

מיקי רוזנטל: אנחנו מדברים רק על החלק המילולי.

מיקי לוי: רק על החלק המילולי.

אורלי לוי אבקסיס: אז אם כך, אדוני, לא סיימתי.

דוד ביטן: זה הכלל?

דוד ביטן: אם אתה אומר על הכול - - -

מיקי רוזנטל: אם אתה רוצה לדפוק את האופוזיציה, זה מה שאתה עושה.

מיקי לוי: זה לא כל כך נכון, כי לא בדקנו את הכול.

מיקי לוי: כי לא עברנו על הכול.

מיקי רוזנטל: לא עברנו על הכול.

משה גפני: עברתי על הכול.

סתיו שפיר: אנחנו לא יודעים, אדוני, אולי יהיו עוד תקלות טכניות שלא שמענו עליהן.

<שגית אפיק: בחלק המילולי עברנו על הכול.

מיקי לוי: רק על החלק המילולי.

מיקי רוזנטל: אני מבקש לנמק למה יש פה נושאים חדשים, והנימוקים הם לגמרי ענייניים.

דוד ביטן: רגע, עצור.

דוד ביטן: מי שאמר נושא על הכול זה הוא, אז תנמק.

מיקי רוזנטל: לא, הוא עושה את זה כדי שאנחנו - - -

מיקי לוי: אבל, מיקי, זה רק על החלק המילולי.

מיקי לוי: על כל המספרים נעשה נושא חדש.

משה גפני: אחרי זה אסביר.

דוד ביטן: סתם, אני צוחק.

מיקי רוזנטל: אדוני היושב-ראש, גפני מבקש נושא חדש על הכול, כדי שאנחנו לא נבקש כל פעם נושא חדש על כל סעיף.

דוד ביטן: הבנתי.

מיקי רוזנטל: זה הנימוק אבל.

משה גפני: לנמק.

מיקי רוזנטל: עזוב, לא צריך.

דוד ביטן: אז מה הנושא החדשים?

מיקי רוזנטל: הנושאים הם כדלקמן: הצבענו על מסגרת תקציב, שגם גפני עצמו בוועדה אמר:

מיקי רוזנטל: התקציב הזה של 2016 הוא לא התקציב האמיתי.

אורלי לוי אבקסיס: נכון.

מיקי רוזנטל: וכשכך אומרים לחברי ועדת הכספים, התוצאה היא שאנחנו מצביעים על מסמך שהוא ריק מתוכן, אין לו משמעות אמיתית.

מיקי רוזנטל: והתקציב הוא הכלי המרכזי של מדיניות הממשלה, זה לא איזה סעיף אידיאולוגי.

דוד ביטן: על מה אתה מדבר?

דוד ביטן: שהתקציב לא שלם כאילו?

אורלי לוי אבקסיס: זה לא הסופי.

מיקי רוזנטל: כן, אסביר גם.

דוד ביטן: שמעתי את הטענה הזאת כמה פעמים בוועדת הכספים.

דוד ביטן: היא לא רלוונטית בכלל.

מיקי רוזנטל: אסביר לך בכל זאת, אדוני.

דוד ביטן: אנחנו מאשרים תקציב.

דוד ביטן: זה התקציב שאפשר להוציא.

מיקי רוזנטל: אדוני, זה לא כל כך פשוט, אני רוצה להסביר.

מיקי רוזנטל: אני רוצה להסביר.

דוד ביטן: נו.

מיקי רוזנטל: הממשלה אישרה שורה של פעולות, אישרה כבר, והוציאה בגינן, בגין חלקן לפחות, כספים, גם תכנוניים וגם מהותיים וגם כספים בפועל.

מיקי רוזנטל: והם הוצאו מתקציב הביטחון.

מיקי רוזנטל: ואנחנו ביקשנו לדעת באיזה סעיף תקציבי הם מופיעים עכשיו בספר התקציב.

אורלי לוי אבקסיס: הם לא מופיעים.

מיקי רוזנטל: למשל הגדר עם ירדן, למשל ההגנה על שדות הגז, למשל פינוי מוקשים בגולן, למשל סוגיית העברת הבסיסים לנגב.

מיקי רוזנטל: מדובר בסעיפים תקציביים שהיקפם 3.5-3 מיליארד שקלים, ואנחנו רוצים לדעת באיזה סעיף הם נמצאים, והם לא נמצאים בתקציב.

דוד ביטן: על תוספת התקציב של הביטחון?

מיקי רוזנטל: כן.

מיקי לוי: יותר מכך.

מיקי לוי: יותר מכך.

דוד ביטן: זו טענה אחרת.

מיקי רוזנטל: רגע, לא סיימתי.

עפר שלח: זה לא תוספת התקציב של הביטחון, שהיא סיפור אחר.

עפר שלח: היא הסיפור שאנחנו מצביעים על 56, ומנכ"ל משרד הביטחון כבר הודיע שהוא עובד לפי 60 - - -

מיקי לוי: נכון.

עפר שלח: אבל חוץ מזה - - -

דוד ביטן: מה זה עובד?

דוד ביטן: מה זה משנה מה הוא הודיע?

דוד ביטן: אם יש לו 56 - - -

מיקי לוי: לא, יש לו תוכניות.

דוד ביטן: חבר'ה, מה זה רלוונטי?

דוד ביטן: הוא לא יכול להוציא את הכסף אבל.

דוד ביטן: הוא מתכנן מה שהוא רוצה.

מיקי לוי: יש לו תוכנית עבודה על 60.

דוד ביטן: מה שהוא רוצה שיתכנן.

עפר שלח: מעבר לדבר הזה, במסגרת ההסדר, היושב-ראש - - -

דוד ביטן: רגע, סיימת, רוזנטל?

מיקי רוזנטל: לא.

דוד ביטן: אתן לך.

מיקי רוזנטל: לא, זה בנושא הזה.

דוד ביטן: סיימת?

מיקי רוזנטל: לא.

עפר שלח: אני מקבל ממיקי חלון זמן, אוקיי?

עפר שלח: מעבר לדבר הזה, הסעיפים שחבר הכנסת רוזנטל ציין אותם – הגנה על שדות הגז, פינו מוקשים וכן הלאה והלאה – הסעיפים האלה במסגרת ההסדר בין האוצר למשרד הביטחון הוצאו מתקציב משרד הביטחון, והיום אין מקור תקציבי שבו הם קיימים.

דוד ביטן: הם לא יכולים להוציא.

עפר שלח: אני אומר לך: הוציאו - - -

דוד ביטן: לא יוכלו להוציא את הכסף, כי אין מקור תקציבי.

דוד ביטן: אז זה יבוא עוד פעם חזרה - - -

עפר שלח: אני רוצה להזכיר עוד דבר, היושב-ראש.

עפר שלח: אנחנו מאשרים את תקציב 2016-2015, מדובר בכספים שחלקם כבר הוצאו.

עפר שלח: איפה הם נמצאים בתוך התקציב?

אורלי לוי אבקסיס: איפה הם מופיעים - - -

עפר שלח: זה נושא חדש.

דוד ביטן: בסדר, נשמע את האוצר.

דוד ביטן: מישהו עוד רוצה מהח"כים?

מיקי רוזנטל: רגע, לא סיימתי.

מיקי רוזנטל: אז אחד, אנחנו מבקשים לדעת - -

דוד ביטן: רגע, את דיברת כבר.

אורלי לוי אבקסיס: לא, אם זה על הכול - - -

דוד ביטן: רגע, יש אחרים שהצביעו.

מיקי רוזנטל: - - מאחר שלא מדובר ב-30,000,000 שקל אלא ב-3.5 מיליארד שקלים, אנחנו רוצים לדעת באיזה סעיף תקציבי הם מופיעים.

מיקי רוזנטל: דבר ראשון.

דוד ביטן: טוב.

מיקי רוזנטל: רגע, והדבר המהותי השני: יש הוראה של היועץ המשפטי לממשלה ממרץ השנה, ואקריא אותה, שאומרת ככה: הוראות מיוחדות לגבי סוגים מסוימים של הסכמים פוליטיים תקציביים: הסכם פוליטי תקציבי שנערך אגב אישור הצעת חוק התקציב בכנסת – זה המצב שאנחנו נמצאים בו עכשיו.

מיקי רוזנטל: בסעיף 31 כתב היועץ המשפטי לממשלה - - -

דוד ביטן: אבל האוצר יתייחס לזה.

מיקי רוזנטל: קראנו את זה ליועצת המשפטית של ועדת הכספים – היא מסכימה אתנו – וביקשנו שיקראו את כל הסעיפים הקואליציוניים בוועדה.

דוד ביטן: מאה אחוז.

מיקי רוזנטל: ולא נענינו, התחילו להצביע פתאום לפני ששמענו מה יש - - -

דוד ביטן: תיכף אענה לכם.

יצחק וקנין: הצבענו על המילולי, לא על - - -

מיקי רוזנטל: זה במילולי.

אורלי לוי אבקסיס: אבל גם במילולי יש בעיות.

מיקי רוזנטל: במילולי נציג האוצר אמר שהתקציב שונה בגלל ההסכמים הקואליציוניים.

מיקי רוזנטל: ולכן אנחנו דורשים להקריא לנו את כל הסעיפים הקואליציוניים, את כל ההסכמים.

אורלי לוי אבקסיס: הגיע לידיעתנו, אדוני היושב-ראש - - -

מיקי לוי: אי-אפשר, אדוני, להמשיך להצביע - - -

דוד ביטן: רגע, אבל היא גם ביקשה לדבר, שנייה.

דוד ביטן: מה קורה?

דוד ביטן: כל האופוזיציה?

דוד ביטן: מה קרה?

סתיו שפיר: כבוד היושב-ראש, אנסה להסביר בצורה פשוטה מה הבעיה.

סתיו שפיר: התקציב הוא לא איזה מסמך טכני שאנחנו מעבירים פה - - -

דוד ביטן: - - - סיבך אותי.

דוד ביטן: ברגע שהוא אמר:

דוד ביטן: הכול נושא חדש, אני לא יכול לתת רק לזה שטען.

סתיו שפיר: זה שהיושב-ראש אבל מפריע באמצע.

דוד ביטן: לא מפריע, רק הסברתי לו, כי הוא אמר לי: למה אתה נותן לדבר?

דוד ביטן: אז הסברתי שמכיוון שיו"ר ועדת הכספים טען שהכול חדש, אז אפשר להתייחס לכל מיני סעיפים.

מכלוף מיקי זוהר: אני חייב לציין שאני מצטרף - - -

אורלי לוי אבקסיס: האם היושב-ראש יכול להצביע כנגד הבקשה שלו?

דוד ביטן: ברור ברור, מה הקשר?

דוד ביטן: בין לטעון לבין להצביע יש, את יודעת, הפרש גדול מאוד.

משה גפני: התשובה כן.

מכלוף מיקי זוהר: אני מצביע נגדך בפעם הראשונה, גפני.

דוד ביטן: נו, אתה מפריע.

דוד ביטן: אל תפריע.

מכלוף מיקי זוהר: אני עוזב את סיעת גפני.

משה גפני: אתה לא עוזב את המפלגה?

דוד ביטן: יש סיעת גפני, זה לא קשור למפלגה.

דוד ביטן: זה חוצה מפלגות.

סתיו שפיר: בקיצור, התקציב הוא לא איזה מסמך טכני שאנחנו מצביעים עליו כדי שישמור על אחדות הקואליציה, עד כמה שאפשר לקרוא לדבר הזה שאתם מנהלים אחדות.

סתיו שפיר: אבל התקציב הוא חוזה.

סתיו שפיר: אנחנו אמורים בתקציב הזה להראות לאזרחי ישראל לאן מייעדת הממשלה את כספי הציבור.

סתיו שפיר: עכשיו, ברגע שביום אחד מסתבר על תקלה טכנית על סכום של 3.5 מיליארד שקלים.

סתיו שפיר: באותו יום יושבת הממשלה וסוגרת על קיצוץ של 600,000,000 שקלים והקצאות חדשות של הסכומים האלה לטובת הסכמים קואליציוניים, וזה בכלל לא נכנס לתוך התקציב, וזה בניגוד לחוק יסוד: משק המדינה, כשאנחנו יודעים על תוספות למשרד הביטחון של עוד 4 מיליארד שקלים, שגם הן לא נמצאות בתקציב.

סתיו שפיר: זאת אומרת, שכל החוזה הזה הוא חוזה ריק.

סתיו שפיר: אין, זה לא חוזה.

סתיו שפיר: עכשיו, הסיבה שהחוזה הזה הוא כל כך חשוב והסיבה שהחוזה הזה גם הפיל ממשלה - - -

דוד ביטן: תסתכלי על הצילום, בחייך.

סתיו שפיר: תגיד, זה מצחיק?

דוד ביטן: לא לא, באמת, אני מדבר ברצינות.

סתיו שפיר: זה מצחיק?

סתיו שפיר: לא, מה שאני אומרת אבל, זה מצחיק?

דוד ביטן: לא, את אומרת דברי טעם.

סתיו שפיר: למה לא להתייחס למה שאני אומרת ברצינות?

דוד ביטן: אתייחס, אני רוצה להתייחס.

סתיו שפיר: למה לא להתייחס למה שאני אומרת ברצינות?

דוד ביטן: אני מתכוון להתייחס.

סתיו שפיר: אז בבקשה להתייחס לדברים האלה.

דוד ביטן: טוב.

מכלוף מיקי זוהר: - - - אל תעשי פרצופים - - -

סתיו שפיר: כבוד היושב-ראש, אני כועסת מאוד.

מיקי רוזנטל: זה מתאים לאורן חזן, זה לא מתאים לכם.

מיקי רוזנטל: באמת, יש ליצן בכנסת.

סתיו שפיר: - - - מדובר בכסף של אזרחי ישראל.

סתיו שפיר: זה שאתם מתייחסים לזה בכזאת זילות.

סתיו שפיר: מיקי, ועוד אתה, אתם כחברי כנסת חדשים.

סתיו שפיר: זה לא מצחיק.

סתיו שפיר: אני לא לוקחת את הדבר הזה כמשחק ציני, אני לוקחת את זה ברצינות.

דוד ביטן: בסדר, עזבתי את זה.

סתיו שפיר: אז תתייחס גם אתה לדברים האלה ברצינות, בבקשה.

דוד ביטן: אתייחס.

סתיו שפיר: ועכשיו, כשאתם שוברים את החוזה הזה פעם אחר פעם, ואנחנו מקבלים תקציב שהוא פיקציה, תקציב מזויף.

סתיו שפיר: אז מה הטעם בכל ההצבעה הזאת?

סתיו שפיר: ויודע את זה גם כבוד יושב-ראש ועדת הכספים.

סתיו שפיר: הוא יודע את זה טוב מאוד, הוא יודע שזה לא תקציב אמיתי.

דוד ביטן: הטענה הזאת נטענה גם על ידם.

דוד ביטן: אתייחס לזה.

סתיו שפיר: במקום לעשות פה פוליטיקה אחרת ולהעביר תקציב כמו שצריך, מסודר, יעיל.

סתיו שפיר: יש לכם סדרי עדיפויות משלכם בקואליציה – אין בעיה, תעבירו את כל הדברים של סדרי העדיפויות שלכם.

סתיו שפיר: זה בסדר, אבל תעבירו את זה כמו שצריך.

סתיו שפיר: למה הכול בסתר?

סתיו שפיר: למה הכול ב"חאפריות"?

דוד ביטן: אין שום סתר.

סתיו שפיר: אין סתר?

סתיו שפיר: זה לא תקציב - - -

דוד ביטן: אסביר את זה אחר כך.

דוד ביטן: אסביר את זה.

מכלוף מיקי זוהר: רק תשתדלי לפרגן - - -

דוד ביטן: די, אתה לא חייב לענות כל פעם.

דוד ביטן: מה קורה לך? בבקשה.

אורלי לוי אבקסיס: אדוני היושב-ראש, אם אנחנו מצביעים על הכול כמקשה אחת, אז יש לי עוד טענות.

דוד ביטן: בסדר.

אראל מרגלית: אדוני, אני רק מסכם חלק מטענות חברי.

אראל מרגלית: תראה, אני מרכז את האופוזיציה, דנו בדברים באמת בהרבה כבוד הדדי ובחוסר הסכמה על הרבה מהדברים, אבל כל הזמן הבנו באיזה מסגרת אנחנו נמצאים.

<קריאה: - - -

דוד ביטן: מה אתם רוצים שאעשה?

דוד ביטן: מה?

דוד ביטן: אני לא מבין את זה.

דוד ביטן: שעכשיו אגיד להם: אל תדברו?

דוד ביטן: מה אתם רוצים?

דוד ביטן: אתם כל פעם ממהרים.

דוד ביטן: באמת, נו.

אורלי לוי אבקסיס: מישהו ממהר לאן שהוא?

אראל מרגלית: אבל בהבנה על מה אנחנו מסכימים, מה אנחנו לא מסכימים.

אראל מרגלית: היום עשו לנו שניים-שלושה דברים שהוציאו לנו את כל המסגרת שעליה אנחנו - - - אחד, תראה, היושב-ראש אמר שאנחנו מצביעים על 56.1 בתקציב הביטחון.

אראל מרגלית: אבל בוועדה האחרת נאמר לנו במפורש שמדובר על 4 מיליארד יותר.

אראל מרגלית: עכשיו, בשום מקום – יש לנו בסך הכול, גם לך גם לי - - -

משה גפני: הצבעתם על 56.1.

אראל מרגלית: נכון.

אראל מרגלית: אבל בשום מקום לא נאמר לנו מאיפה המקור התקציבי הזה.

משה גפני: זה נכון.

אראל מרגלית: אוקיי, זה דבר אחד.

אראל מרגלית: וראינו את הרזרבות, ראינו את הדברים, ואנחנו לא יודעים מאיפה זה.

אראל מרגלית: דבר ראשון.

אראל מרגלית: דבר שני, דיברו על זה חברי וחברותי, כל ההסכמים עולים הרבה כסף.

דוד ביטן: אני מבין שהאוצר יגיד את זה.

אראל מרגלית: לא, אבל אנחנו צריכים לראות במסגרת המספרים ובמסגרת - - -

אורלי לוי אבקסיס: חייבים להציג את זה בפנינו מפורט.

אראל מרגלית: גם צריך לתת לנו להסתכל על זה.

אראל מרגלית: זה הדבר השני.

דוד ביטן: יושב-ראש הוועדה יתייחס לזה.

אראל מרגלית: והדבר השלישי זה הטעות הטכנית.

אראל מרגלית: שים לב.

דוד ביטן: אבל נשמע את האוצר.

דוד ביטן: אולי תנו לאוצר להסביר מה זה הטעות הטכנית.

אראל מרגלית: בסדר.

אראל מרגלית: אבל הטעות הטכנית, אחרי כל הדברים, אני חושב שזה 4 מיליארד, וכספים קואליציוניים של 4 מיליארד.

אראל מרגלית: אז אנחנו מדברים על 8.3 מיליארד.

דוד ביטן: בסדר.

דוד ביטן: מקסימום אתן לכם לדבר - - -

אראל מרגלית: ועוד 3 מיליארד קואליציוניים.

אראל מרגלית: אנחנו מדברים, בוא נספור: 4 מיליארד תקציב ביטחון שהוא אחר ממה שמוצג לנו – אחד; 4.6 מיליארד כספים קואליציוניים, זה 8.6 מיליארד; 3 מיליארד טעות, זה 11.6 מיליארד.

אראל מרגלית: רבותי, אנחנו מצביעים על התקציב הזה או על תקציב עם 11.6 מיליארד אחרים לגמרי?

דוד ביטן: אסביר את זה אחר כך.

אראל מרגלית: ואם זה לא נושא חדש אז מה נושא חדש?

דוד ביטן: לפני זה, מיקי, רצית משהו.

דוד ביטן: אתן לך אחר כך.

דוד ביטן: יהיה אבל האוצר.

מיקי לוי: לפני האוצר, אני מניח שכאן יסבירו טעות טכנית.

מיקי לוי: בסופו של דבר תוצאות ההצבעה ידועות מראש.

דוד ביטן: אל תהיה בטוח.

מיקי לוי: מה שאיננו חוקי, ואני מבקש את תשומת לבך שלך וגם של היועצים המשפטיים, ההסכמים הקואליציוניים שנחתמו חייבים לבוא בפני חברי ועדת הכספים.

מיקי לוי: על זה אין חולק.

מיקי לוי: אני יודע, לפחות מהמידע שיש בידי, שהכותרות של ההסכמים הקואליציוניים הם כותרות של חברי כנסת.

מיקי לוי: ולכן יש עניין להסתיר את ההסכמים הקואליציוניים.

מיקי רוזנטל: מי קיבל מה?

דוד ביטן: אתה יודע מה הבעיה?

דוד ביטן: הבעיה שאם אתה מבקש משהו מהאוצר, להעביר כסף למשרד החינוך, זה נחשב אצלם הסכם קואליציוני.

דוד ביטן: וזה לא המצב.

דוד ביטן: מבקשים להעביר מהאוצר למשרד החינוך.

דוד ביטן: אני לא רואה בזה הסכם קואליציוני, אבל לא משנה.

מיקי לוי: אני נאלץ להגן על כבודם.

מיקי לוי: חברים, הם השליחים שלכם, הם לא עושים את העבירות.

דוד ביטן: מי?

מיקי לוי: הם.

מיקי לוי: הם השומרים בשער.

מיקי לוי: אז עזבו אותם.

אורלי לוי אבקסיס: גם כן שומרים.

דוד ביטן: לא, אני מסביר לך, שהיום הם מביאים תקציב מסוים.

דוד ביטן: אם שר החינוך מבקש הגדלת תקציב זה בסדר.

דוד ביטן: אם חבר כנסת אומר להם: אני מבקש שתגדילו את תקציב משרד הפנים ב-20,000,000 על מנת להעביר לפריפריה נגיד, אז זה נחשב להסכם קואליציוני.

דוד ביטן: אבל זה לא הסכם קואליציוני.

אורלי לוי אבקסיס: אז בוא אתן לך דוגמה: שמירה במזרח ירושלים זה חלק מהפעילות השוטפת של משרד השיכון?

מיקי לוי: לא.

מיקי לוי: אם יש לו מקור תקציבי - - -

דוד ביטן: עכשיו אני רוצה לעבור - - -

אורלי לוי אבקסיס: אדוני היושב-ראש, שמירה במזרח ירושלים כחלק מההסכמים מופיעה בתקציב של משרד הבינוי והשיכון.

אורלי לוי אבקסיס: לפי היועץ המשפטי לממשלה, אקריא לכם: הפתרון – סעיף 22 – אין לסמן תקציבים באופן המעיד עליהם שהם תוצאה של הסכמים פוליטיים תקציביים ובכלל זה הסכמים קואליציוניים.

אורלי לוי אבקסיס: למפלגות לא תהיה עוד נחלה תקציבית נפרדת בתוך תקציב המדינה.

אורלי לוי אבקסיס: התקציבים שהובטחו במסגרת ההסכמים הפוליטיים התקציביים ישולבו בתקציב המשרד הרלוונטי לפעילות לה יועד - -

דוד ביטן: מצוין.

דוד ביטן: מקובל.

אורלי לוי אבקסיס: - - תחת הפעילות הרלוונטית לאותו משרד.

אורלי לוי אבקסיס: הקצאת הכספים מתוך התקציב תיעשה לפי הכללים המחייבים במשרד.

דוד ביטן: מה את מקריאה לי?

דוד ביטן: אני מכיר את הסעיף הזה.

אורלי לוי אבקסיס: מה עניין שמיטה להר סיני?

דוד ביטן: טוב.

מיקי לוי: רגע, לא, אני בזכות דיבור, לא סיימתי.

דוד ביטן: סיימת.

מיקי לוי: לא, ממש לא.

דוד ביטן: מי הפריע לך?

אורלי לוי אבקסיס: איך ייתכן?

אורלי לוי אבקסיס: האם דיירי הדיור הציבורי צריכים לממן את השמירה במזרח ירושלים?

<קריאה: תוציא אותה.

בצלאל סמוטריץ': דיירי הדיור הציבורי גם לא צריכים את הפופוליזם שלך שתגני עליהם.

דוד ביטן: האוצר.

דוד ביטן: רגע.

אורלי לוי אבקסיס: אסור לכם על-פי חוק.

אורלי לוי אבקסיס: זה לא רלוונטי למשרד השיכון.

בצלאל סמוטריץ': את פופוליסטית מהזן הנמוך ביותר.

דוד ביטן: אורלי.

בצלאל סמוטריץ': זה שנים כבר שם, אורלי.

בצלאל סמוטריץ': לפחות תלמדי את החומר.

בצלאל סמוטריץ': אל תעשי מעצמך צחוק.

אורלי לוי אבקסיס: זה נגמר.

בצלאל סמוטריץ': אל תעשי מעצמך צחוק.

מיקי רוזנטל: למה לגופו של אדם?

מיקי רוזנטל: תענה עניינית.

בצלאל סמוטריץ': זה פופוליזם זול ורדוד ונמוך ושטחי.

אורלי לוי אבקסיס: הם שודדים של הדיור הציבורי, ולא בפעם הראשונה.

בצלאל סמוטריץ': תלמדי את החומר.

דוד ביטן: אני קורא לכם שניכם לסדר בפעם ראשונה.

אורלי לוי אבקסיס: תלמד אתה את החוק, חוצפן.

בצלאל סמוטריץ': האישה נהנית לצעוק.

דוד ביטן: אני קורא לכם פעם שנייה.

דוד ביטן: אני מוציא את שניכם, אני מודיע לכם.

דוד ביטן: פעם שלישית, החוצה, שניכם.

דוד ביטן: שניכם החוצה, בבקשה.

מיקי רוזנטל: היא שתקה.

דוד ביטן: אחזיר אתכם עוד עשר דקות.

מיקי לוי: היא הותקפה.

דוד ביטן: עוד עשר דקות אחזיר אתכם.

דוד ביטן: אתם לא יכולים להתווכח ביניכם.

בצלאל סמוטריץ': אני לא דיברתי.

מיקי רוזנטל: מה אתה רוצה ממנה?

מיקי רוזנטל: היא לא אמרה כלום, היא שתקה.

מיקי רוזנטל: מה אתה מוציא אותה?

דוד ביטן: שניכם החוצה.

מיקי לוי: היא לא דיברה מילה.

דוד ביטן: שניכם תצאו חמש דקות, תחזרו עוד חמש דקות.

דוד ביטן: מה זה הדבר הזה?

דוד ביטן: אני מנסה לתת לאוצר - - -

אורלי לוי אבקסיס: הרי בכל פעם שאדבר הוא יקפוץ והוא ישיג את מה שהוא רוצה.

סתיו שפיר: היא אומרת את האמת אז הוא תוקף אותה שהיא פופוליסטית.

סתיו שפיר: מה הקשר?

דוד ביטן: חמש דקות.

דוד ביטן: חמש דקות, אל תיעלבי.

דוד ביטן: חמש דקות.

אורלי לוי אבקסיס: אדוני היושב-ראש, אני מבקשת ממך לשקול - - -

מיקי רוזנטל: זה לא בסדר.

סתיו שפיר: היא אומרת את האמת אז תוקפים אותה שהיא פופוליסטית?

דוד ביטן: אבל אני לא מוכן לזה.

דוד ביטן: חמש דקות.

סתיו שפיר: שמה, שח"כים יגידו את האמת?

דוד ביטן: חמש דקות.

דוד ביטן: חמש דקות ואני מחזיר אותך.

סתיו שפיר: למה?

סתיו שפיר: אבל בשביל מה הדבר הזה?

דוד ביטן: מכיוון שהם לא יכולים ביניהם להתווכח, אני מאוד מצטער.

סתיו שפיר: הוא צעק עליה שהיא פופוליסטית, כשהיא אמרה משהו נכון.

מכלוף מיקי זוהר: אתה לא מבין, עכשיו ביאסת את סתיו.

מכלוף מיקי זוהר: סתיו רצתה שתוציא אותה.

דוד ביטן: אותו גם הוצאתי.

מיקי לוי: הוא צעק עליה.

סתיו שפיר: כן, אבל הוא ניסה - - -

<קריאה: - - -

סתיו שפיר: בדיוק.

מיקי רוזנטל: במקום להגן עליה אתה מוציא אותה?

דוד ביטן: אני נורא מתנצל, אבל אני לא מוכן לדברים האלה.

דוד ביטן: (חבר הכנסת בצלאל סמוטריץ יוצא ממליאת הוועדה.

דוד ביטן: ) (חברת הכנסת אורלי לוי אבקסיס יוצאת ממליאת הוועדה.

דוד ביטן: )

מכלוף מיקי זוהר: סתיו רצתה שתוציא אותה.

מיקי רוזנטל: לא, אבל במקום להגן עליה - - -

דוד ביטן: עכשיו האוצר.

דוד ביטן: אני מגן על שניהם.

דוד ביטן: עוד חמש דקות ייכנסו שניהם.

משה גפני: אני יכול להתייחס - - -

דוד ביטן: רגע, האוצר.

דוד ביטן: אני רוצה שתתייחסו – דבר ראשון, לטעות הטכנית שהם טוענים לה, שעל זה כביכול לא הצביעו הם טוענים.

דוד ביטן: והדבר השני, על הנושא של ההסכמים הקואליציוניים, שכביכול הם לא צבועים ולא - - -

משה גפני: אולי לפני שהם משיבים - - -

דוד ביטן: אתה רוצה להגיד משהו?

דוד ביטן: בבקשה.

משה גפני: כן.

משה גפני: אדוני היושב-ראש, ביקשתי בתחילה לטעון נושא חדש על הכול, לאחר שחברת הכנסת אורלי לוי טענה על אחד מהמספרים נושא חדש.

משה גפני: אני חשבתי שאם זה באמת נושא חדש אז הכול נושא חדש, מכיוון שזה הכול נובע, אחד תלוי בשני.

משה גפני: עד שהסבירו לי במשרד האוצר, מה שכמובן לא ידעתי קודם, זאת אומרת כמעט לא ידעתי מקודם, הסבירו לי שזה נובע מכמה דברים.

דוד ביטן: אבל למה אתה לא נותן להם להסביר את זה?

משה גפני: לא, אגיד לך תיכף.

מיקי לוי: לא, אלא אם כן, אדוני, הוא מושך את העניין של הכול נושא חדש.

מיקי לוי: זה משאיר לנו אופציה נהדרת.

דוד ביטן: לא, הוא לא מושך.

משה גפני: לא, ממש לא.

דוד ביטן: גפני, תסכם בסוף.

דוד ביטן: בסוף תסכם.

משה גפני: רק משפט לפני זה.

משה גפני: לגבי התיקון טעות – תיקון טעות.

משה גפני: אבל לגבי הנושא של ההסכמים הקואליציוניים – זה קצת לא הגון כלפי, מכיוון שכביכול אני עובר על ההנחיות של היועץ המשפטי לממשלה.

משה גפני: אני מתכוון, אמרתי את זה בוועדה - - -

דוד ביטן: שאתה הולך להגיד את זה?

משה גפני: יש שם עוד, נדמה לי, אפילו גם דיונים שמה.

משה גפני: לפני שתתחיל ההצבעה על התקציב, נכון שיש שמה סעיף בתוך המספרים הכוללים שלא על זה התכוון היועץ המשפטי לממשלה.

משה גפני: הוא התכוון: כאשר מגיעים לתקציב המדינה, מתחילים לדון על התקציב - - -

דוד ביטן: בסדר.

דוד ביטן: אז זה לא מספק אתכם?

מיקי רוזנטל: התשובה היא: לא.

מיקי לוי: לא.

מיקי לוי: הוא חייב להביא את ההסכמים הקואליציוניים טרם ההצבעה בוועדה.

דוד ביטן: האוצר.

משה גפני: - - - טרם ההצבעה בוועדה.

מיקי רוזנטל: אדוני, אני מקריא מההנחיות.

דוד ביטן: רגע, אבל בוא נשמע את האוצר.

מיקי רוזנטל: כל הסכם פוליטי תקציבי יוקרא על-ידי נציגי המדינה לפרוטוקול הוועדה בטרם ההצבעה על הצעת החוק בוועדה לאישורה לקריאה שנייה ושלישית.

דוד ביטן: מה אתה רוצה?

משה גפני: נכון.

משה גפני: זה מה שיהיה.

דוד ביטן: הצעת חוק התקציב.

מיקי רוזנטל: אדוני, ניסית להצביע - - - הניח את זה קודם.

מיקי לוי: גפני, החלק המילולי הוא חלק מההצבעה.

מיקי לוי: הוא חלק מההצבעה.

דוד ביטן: טוב, האוצר, מי מדבר?

משה גפני: מה קשור החלק המילולי?

מיקי רוזנטל: ועוד איך קשור.

מיקי לוי: הנחיות היועצת לא קשורות לחלק המילולי?

סתיו שפיר: אני לא מבינה.

סתיו שפיר: אבל למה להתעקש ולא להצביע - - -

מיקי רוזנטל: אני רוצה להסביר למה זה קשור.

דוד ביטן: לא לא, אל תסביר.

משה גפני: זה לא קשור.

מיקי רוזנטל: נציג האוצר אמר בחלק המילולי שהשינוי נובע מהסכמים קואליציוניים.

מיקי רוזנטל: ולפיכך יש להניח את ההסכמים הקואליציוניים לחברי הוועדה לפני ההצבעה על החלק המילולי.

מיקי רוזנטל: נקודה.

מיקי רוזנטל: אין בכלל שאלה.

דוד ביטן: האוצר, דבר.

מכלוף מיקי זוהר: אני יכול להגיד משהו?

דוד ביטן: לא לא, אתה עדיין לא יכול לדבר.

דוד ביטן: דבר, בבקשה.

<אמיר לוי: אני?

דוד ביטן: שאלתי אותך שתי שאלות בעיקר, זה המהות פה.

דוד ביטן: אוקיי.

דוד ביטן: תכניס גם אותה וגם אותו, אורלי וסמוטריץ ייכנסו.

<אמיר לוי: נקודה מספר אחת שאתייחס זה הטעות הטכנית.

<אמיר לוי: מה שכתוב בחוברת בסעיף 83: 3,080 במקום 3,080,000 – נשמטו שלושה אפסים.

<אמיר לוי: אני רוצה להפנות את תשומת לבכם לעמוד 28 בחוברת התקציב הכחולה של משרד הביטחון, מדובר בפינוי בסיסים, שם הסכומים הנכונים רשומים.

<אמיר לוי: נשמטו שלושה אפסים, זה כל התיקון.

<אמיר לוי: עכשיו, אם לא תעשו את התיקון של השלושה אפסים, אז בעצם התקציב לא ישקף את מה שבאמת יש.

<אמיר לוי: נשמטו שלושה אפסים, בדברי ההסבר זה כתוב, המספרים הנכונים כתובים.

דוד ביטן: זה טעות טכנית, אתה אומר?

אראל מרגלית: שלושה אפסים זה די הרבה, לא?

דוד ביטן: לא, זה רשום במקום אחר בתקציב.

<אמיר לוי: הסכום האמיתי כתוב בדברי ההסבר.

דוד ביטן: בסיכום זה רשום?

<אמיר לוי: בדברי ההסבר, עמוד 28.

דוד ביטן: לא, בסיכום אבל זה רשום?

דוד ביטן: בסיכום.

מיקי לוי: בסיכום לא.

<אמיר לוי: תקשיבו, התקציב הרי הוא באלפי שקלים.

<אמיר לוי: אז רשום 3,080 במקום 3,080,000.

<אמיר לוי: חוץ מזה – בקיצור, היה עוד משהו בצד ההוצאה, הכול רשום בעמוד 28.

דוד ביטן: מה לגבי העניין השני?

<אמיר לוי: נקודה מס' שתיים - - -

אראל מרגלית: כמה זה שלושה אפסים?

מיקי לוי: שלושה אפסים זה אפס.

<אמיר לוי: נקודה מס' שתיים, היושב-ראש, לגבי הסיכומים הקואליציוניים והסיכומים הפוליטיים שהושגו בוועדה.

<אמיר לוי: קודם כול, כל ההסכמים הקואליציוניים הוצבעו בממשלה או בליל התקציב או לפני שבועיים, נדמה לי, כולם מופיעים בחוברות התקציב.

<אמיר לוי: אל"ף, הם הונחו על שולחן הכנסת כשהממשלה הושבעה.

<אמיר לוי: בי"ת, הממשלה החליטה עליהם, פירוט מאוד מלא.

<אמיר לוי: וגימ"ל, הם מופיעים בתוך חוברת התקציב.

דוד ביטן: טוב, הבנתי.

<אמיר לוי: רגע, שנייה.

סתיו שפיר: - - - הבית היהודי?

<אמיר לוי: אני עונה.

<אמיר לוי: אני מבטיח לענות לכול.

מיקי לוי: חדשים חדשים.

דוד ביטן: אורלי, אתן לך לדבר בסוף.

מיקי לוי: אמיר, סיכומים חדשים בבקשה.

<אמיר לוי: אענה, אני מבטיח.

<אמיר לוי: זה לגבי הסיכומים הקואליציוניים.

<אמיר לוי: לגבי סיכומים פוליטיים או סיכומים תקציביים, לפי הנוהל של היועץ המשפטי לממשלה, חלק מהסיכומים הם גם סיכומים שהושגו עם חברי האופוזיציה.

<אמיר לוי: כל הסיכומים הללו יוקראו לפני שיושב-ראש ועדת הכספים יעלה את זה להצבעה.

<אמיר לוי: הכול על השולחן, שום דבר פה לא יוסתר, ואתם תראו פירוט מלא לפני ההצבעה.

דוד ביטן: הבנתי.

<אמיר לוי: העליתם עוד שתי שאלות.

מיקי רוזנטל: הצבעה על מה?

<אמיר לוי: הצבעה על התקציב.

מיקי רוזנטל: למה?

מיקי רוזנטל: אבל זה מופיע בחלק המילולי.

משה גפני: אבל, מיקי, הוא לא הכתובת לעניין הזה.

משה גפני: התייעצתי וזה מה שאמרו לי לעשות.

מיקי לוי: הפוליטיקאים – זה לא אמיר.

משה גפני: מה זה משנה?

משה גפני: מה זה מפריע לך?

סתיו שפיר: אמיר, תענה גם לגבי החלטת הממשלה מעכשיו.

<אמיר לוי: אני עונה.

סתיו שפיר: תודה.

דוד ביטן: היועצת המשפטית של ועדת הכספים תגיד ארבע מילים על זה.

משה גפני: שאלתי אותה לפני זה.

משה גפני: בשביל מה צריך - - -

דוד ביטן: כן.

דוד ביטן: אוקיי, הבנו.

דוד ביטן: אתה רוצה עוד משהו להגיד?

סתיו שפיר: כן, יש לו עוד משהו.

<אמיר לוי: נשאלתי עוד שתי שאלות.

דוד ביטן: איזה שאלות?

<אמיר לוי: אחת של חברת הכנסת סתיו שפיר לגבי החלטת הממשלה שעברה היום.

<אמיר לוי: החלטת הממשלה שעברה היום על הורדה של 0.7% flat נועדה לממן שינוי בסדרי העדיפויות, שחלקן הוחלטו על-ידי הכנסת.

<אמיר לוי: אני מזכיר שהתקציב שמגיע לכנסת לא יוצא בדיוק כמו שהוא נכנס אליו, כי אתם כחברי ועדות משנים סדרי עדיפויות.

סתיו שפיר: תספר לנו בבקשה מה השתנה.

אורלי לוי אבקסיס: זה בניגוד לעמדת היועץ המשפטי לממשלה.

אורלי לוי אבקסיס: אקריא לך את הסעיף הרלוונטי.

סתיו שפיר: אני רק מעודדת אותך, אמיר.

דוד ביטן: אתן לך, אמרתי שאתן לך.

מיקי לוי: אמיר, רק מקור תקציבי של ה-0.7.

סתיו שפיר: בסדר, הוא לא סיים.

סתיו שפיר: את שלוש הדוגמאות, אם אפשר, את כל הרשימה.

<אמיר לוי: ה-0.7 הוא flat.

<אמיר לוי: אני עכשיו מסביר למה.

מיקי לוי: ואפשר לדעת מאיזה משרדים בבקשה?

<אמיר לוי: כל המשרדים.

<אמיר לוי: זה מופיע בהחלטת הממשלה, אני מניח שזה באתר מזכירות הממשלה, הכול נמצא על השולחן.

<אמיר לוי: אני רוצה לתת שתי דוגמאות שאתם ככנסת החלטתם.

סתיו שפיר: לא, אנחנו רוצים את כל שינויי סדרי העדיפויות.

<אמיר לוי: אז אני רוצה לתת שתי דוגמאות, ואם צריך נפרט על זה אחר כך.

<אמיר לוי: למשל חצי אחוז של הפחתה בריבית של זכאי משרד השיכון - - -

משה גפני: אתה יודע מה?

משה גפני: זה לא בסדר.

משה גפני: אלה דברים שצריכים להיות בוועדת הכספים.

אורלי לוי אבקסיס: מה מה מה?

אורלי לוי אבקסיס: תחזור על זה.

אורלי לוי אבקסיס: תחזור על זה.

מיקי רוזנטל: זה היה לפני ה-flat.

אורלי לוי אבקסיס: זכאי הדיור הציבורי?

משה גפני: זה בוועדת הכספים, זה לא כאן, הם טוענים לנושא חדש.

אורלי לוי אבקסיס: דיור ציבורי?

אורלי לוי אבקסיס: חצי אחוז מזכאים של דיור ציבורי?

אורלי לוי אבקסיס: תחזור על זה, אדוני.

דוד ביטן: רגע, אמיר.

מיקי לוי: אורלי, זה לא הוא.

מיקי רוזנטל: הסיכום הזה היה הרבה לפני - - -

אורלי לוי אבקסיס: לא, שיידעו שלוקחים מהדיירים של הדיור הציבורי.

בצלאל סמוטריץ': את לא שומעת מה שמדובר.

<אמיר לוי: זה השימוש.

<אמיר לוי: הפוך, ה-flat נועד לממן את זה.

בצלאל סמוטריץ': ביטן, אני באמת אצא עוד רגע ואחזור להצבעה.

בצלאל סמוטריץ': אי-אפשר לנהל ככה דיון.

בצלאל סמוטריץ': חלאס, מספיק.

בצלאל סמוטריץ': די.

דוד ביטן: בסדר, אבל אל תצעק.

<אמיר לוי: הדוגמה השנייה, הגשנו במסגרת התקציב, עם חקיקה שנועדה לטפל בתקופת ההכשרה של צעירים, 75,000,000 שקלים.

<אמיר לוי: החקיקה הזאת לא עברה.

דוד ביטן: טוב.

<אמיר לוי: נקודה רביעית ואחרונה ששאל חבר הכנסת שלח.

סתיו שפיר: לא הבנתי.

עפר שלח: מיד תענה לי, אז אשאל עוד חצי שאלה לפני זה.

עפר שלח: כל הסכומים האלה שאתה מדבר עליהם זה בעשרות מיליונים.

<אמיר לוי: לא.

עפר שלח: 0.7 ב-flat זה מיליארדים.

<אמיר לוי: זה 700,000,000 שקל.

עפר שלח: כמה זה 0.7 ב-flat?

<אמיר לוי: 600,000,000 ומשהו.

מיקי רוזנטל: זה התחבורה של דרעי.

<אמיר לוי: נושאים נוספים, אם אתם רוצים לדעת.

סתיו שפיר: אנחנו רוצים את כל הנושאים ואת התקציבים שלהם.

מיקי רוזנטל: אנחנו רוצים רק לדעת את זה.

מיקי רוזנטל: מותר לנו לדעת את זה לפני.

סתיו שפיר: לא, חייבים לפרט לנו את כל הנושאים.

דוד ביטן: טוב.

דוד ביטן: עוד משהו יש לך להגיד?

סתיו שפיר: כן, רגע, הוא לא מפרט את כולם.

סתיו שפיר: הוא צריך לפרט את כל ה-600,000,000.

דוד ביטן: הוא לא יפרט פה.

<אמיר לוי: אפרט הכול בוועדת הכספים.

דוד ביטן: הוא לא יפרט פה.

דוד ביטן: בוועדת הכספים הוא יפרט.

דוד ביטן: הוא נתן שתי דוגמאות כדי להוכיח שאין משהו חדש, זה הכול.

<אמיר לוי: לא נסתיר שום דבר.

<אמיר לוי: נקודה רביעית ואחרונה שנשאלנו על-ידי חבר כנסת עפר שלח.

<אמיר לוי: אז בסעיף 83 מתוקצבת הגדר המזרחית, החלק שהקבינט החליט עליו, לא הוחלט הרי על כל הגדר אלא רק על שדה התעופה תמנע.

<אמיר לוי: פינוי בסיסים "שוהם 3" נמצא שם בצה"ל לנגב.

<אמיר לוי: נושא המוקשים והמים הכלכליים מתוקצב בסעיף 15.

<אמיר לוי: אלה ארבע - - -

דוד ביטן: מאה אחוז.

דוד ביטן: אלה הדוגמאות - - -

אורלי לוי אבקסיס: מה עם שמירה במזרח ירושלים?

מיקי רוזנטל: זה בניגוד למה שנאמר בוועדה המשותפת.

עפר שלח: היום בוועדה המשותפת - - -

דוד ביטן: זה ממש מעניין אותי, אבל זה לא לפה, זה לוועדת הכספים.

מיקי רוזנטל: לא, זה לפה, כי זה נושא חדש - - - זה נושא חדש.

מיקי רוזנטל: זה המהות של הנושא החדש.

עפר שלח: היושב-ראש, זה נושא חדש תקציבית, מפני שמה שאומר ראש אגף תקציבים זה נכון עד היום בבוקר.

עפר שלח: היום בבוקר הודיע מנכ"ל משרד הביטחון שהסעיפים האלה הוצאו מסעיף 15.

<אמיר לוי: אמרתי: זה בסעיף 83.

<אמיר לוי: הקראתי את הנושאים.

<אמיר לוי: הקראתי את הגדר, פינוי בסיסים.

עפר שלח: אין לי בעיה אתך.

עפר שלח: יש לי בעיה עם מנכ"ל משרד הביטחון, הוא אמר את זה היום בבוקר, שנינו היינו בחדר.

דוד ביטן: טוב, תודה.

דוד ביטן: אני נותן עכשיו, רבותי, לשניים מהקואליציה, שניים מהאופוזיציה, כל אחד שתי דקות.

דוד ביטן: תחליטו עכשיו מי מהאופוזיציה ומי מהקואליציה.

דוד ביטן: את רוצה לדבר?

דוד ביטן: בבקשה, אחד.

דוד ביטן: ומי עוד?

דוד ביטן: לא, אתה מהקואליציה, אמרתי שניים שניים.

דוד ביטן: בבקשה, מי עוד רוצה לדבר מהאופוזיציה?

דוד ביטן: רוזנטל?

דוד ביטן: אוקיי, דברו שתי דקות כל אחד.

אורלי לוי אבקסיס: טוב, אדוני, כל מה שהוצג פה עכשיו זה בניגוד גמור להנחיות של היועץ המשפטי לממשלה.

אורלי לוי אבקסיס: היועץ המשפטי לממשלה לגבי כל הכספים הקואליציוניים נותן שורה של הנחיות, ביניהן הנחיות שאי-אפשר לעקוף אותן.

אורלי לוי אבקסיס: יותר מכך, אני רוצה להוסיף לכם את סעיף 25 להנחיות שמדבר על כך שכל הסכם יפורט בנפרד, יחד עם ציון של התקציב המיועד לו.

אורלי לוי אבקסיס: יישום ההסכם מחייב כי הוא ייכלל מלכתחילה באותה החלטת ממשלה.

אורלי לוי אבקסיס: לכן האחריות לשילוב ההסכמים וחשיפתם מוטלת על השרים המבקשים את יישום ההסכם הפוליטי התקציבי – השרים הרלוונטיים לא הופיעו בפנינו, בפני ועדת הכספים.

אורלי לוי אבקסיס: נוסף לכך: יש לעשות מאמץ להשלים את עבודת המטה ולשייך את הכספים לייעודם המדויק בדרך של תיקון הצעת החוק עוד קודם לאישורה בוועדת הכספים לקריאה שנייה ושלישית – גם כאן יש פה עבירה על מה שמבקש היועץ המשפטי.

אורלי לוי אבקסיס: גם סעיף 17 דורש: פקיד ציבור יקבל הוראות להקצאות כספים שהינם תוצאה של הסכמים פוליטיים תקציביים – אדוני היושב-ראש, אני רוצה שתקשיב לי – אך ורק מגורם המוסמך על-פי דין.

אורלי לוי אבקסיס: לא תתקבלנה הוראות או הנחיות בעניין זה מגורמים לא מוסמכים.

אורלי לוי אבקסיס: בכלל זה לא תתקבלנה הנחיות מגורמים פוליטיים כמו חברי כנסת, סיעות הכנסת או שרים או סגני שרים שאינם מכהנים במשרד ממנו מועבר התקציב או במשרד אליו הוקצה התקציב.

אורלי לוי אבקסיס: לכן בנוסף למה שציינתי קודם - -

דוד ביטן: עברו שתי דקות.

אורלי לוי אבקסיס: לא, אבל אני רוצה להסביר את ההיגיון.

דוד ביטן: את קוראת שתי דקות ואת רוצה להסביר שתי דקות?

אורלי לוי אבקסיס: - - בנוסף למה שציינתי קודם, הכספים חייבים להיות רלוונטיים לפעילות הנורמטיבית של המשרד.

אורלי לוי אבקסיס: לא ייתכן שמשרד השיכון ישמש כשומר במזרח ירושלים מהכספים של הדיור הציבורי.

אורלי לוי אבקסיס: זו שערורייה וזה בניגוד – אם צריך להגיע לבג"ץ אגיע לבג"ץ.

אורלי לוי אבקסיס: זה בניגוד לעמדת היועץ המשפטי לממשלה.

דוד ביטן: רגע.

דוד ביטן: אורלי, כל מה שאמרת אין לו שום קשר - - -

<אמיר לוי: זה הפוך אבל.

<אמיר לוי: ה-flat נועד לממן את ההפחתה בריבית.

דוד ביטן: אמרת מה שאמרת.

אורלי לוי אבקסיס: אבקש את ההתייחסות של היועץ המשפטי של ועדת הכספים.

דוד ביטן: זה לא קשור.

דוד ביטן: זה קשור לנהלים מסוימים - - -

סתיו שפיר: לא, זה קשור לתקציב שאנחנו אמורים להצביע עליו.

דוד ביטן: אין לזה שום קשר לנושא חדש.

דוד ביטן: אתה רוצה להתייחס שתי דקות?

סתיו שפיר: אתם לא יכולים להצביע על התקציב אם הנהלים האלה לא ממומשים.

דוד ביטן: שתי דקות.

אורלי לוי אבקסיס: שר השיכון צריך להיות חתום.

דוד ביטן: אנחנו ועדת הכנסת, אנחנו לא ועדת הכספים, חבר'ה.

דוד ביטן: תתייחסו למה שצריך.

דוד ביטן: לא כל במה זה לכל דבר.

דוד ביטן: כן.

מיקי רוזנטל: אדוני היושב-ראש, תראו, בסוף יש רוב קואליציוני.

דוד ביטן: שתי דקות, רוזנטל.

מיקי רוזנטל: ותמעכו את האופוזיציה, ותעוותו את סדרי הדין של הכנסת, והכול בסדר כאילו.

דוד ביטן: סמוטריץ, אתה גם רוצה?

מכלוף מיקי זוהר: לא לא.

אורלי לוי אבקסיס: הם רוצים רק את הכסף.

מיקי רוזנטל: ותיקחו את הכסף ותלכו הביתה.

מיקי רוזנטל: בסדר, אנחנו יודעים את זה.

מכלוף מיקי זוהר: לאיפה אנחנו לוקחים את זה?

מיקי רוזנטל: רגע, תהיה בשקט.

מכלוף מיקי זוהר: לאיפה אנחנו לוקחים את זה?

מכלוף מיקי זוהר: לוקחים את זה הביתה?

מכלוף מיקי זוהר: הציבור - - -

מיקי רוזנטל: תן לי רגע לדבר.

מיקי רוזנטל: אני רוצה להסביר.

מיקי רוזנטל: הדברים הם כדלקמן: נמסרים פה לוועדה – גם לוועדת הכספים וגם לוועדה הזו – נתונים חלקיים.

מיקי רוזנטל: אמר רק עכשיו הממונה על התקציבים, שאני מאוד מכבד אותו באמת, אמר שיש החלטת ממשלה שהתקציב יהיה flat.

מיקי רוזנטל: זה לא נכון, זה לא מדויק.

מיקי רוזנטל: התקציב יהיה flat חוץ מחלקים במשרד החינוך.

מיקי רוזנטל: זה הסיכום.

מיקי רוזנטל: וברגע שלוועדת הכספים, ובוודאי לוועדת הכנסת, לא נמסרים נתוני אמת, אבל אנחנו נאלצים להצביע - - -

מיקי לוי: אז רגע, נשאל: זה כולל משרד החינוך?

אורלי לוי אבקסיס: זה כולל משרד החינוך?

<אמיר לוי: ה-flat כולל את תקציב הקניות של משרד החינוך.

<אמיר לוי: מה שזה לא כולל זה תקציבי שכר ישיר ועקיף.

מיקי לוי: זה אין מה לעשות.

מיקי רוזנטל: בסדר.

מיקי רוזנטל: אז זה רק לא מדויק מה שנמסר לנו.

מיקי רוזנטל: זה לא שמישהו מנסה להטעות אותנו.

אורלי לוי אבקסיס: גם משרד הרווחה ישלם את ה-flat?

מיקי רוזנטל: לכן אנחנו חושבים - - -

בצלאל סמוטריץ': זה יהיה בכספים.

בצלאל סמוטריץ': למה הדיון פה?

משה גפני: לא הגיע לוועדה ה-flat.

אורלי לוי אבקסיס: לא הגיע לוועדה ה-flat?

משה גפני: מי אמר שנאשר את זה?

סתיו שפיר: לא, אבל כל התקציב שהגיע לא רלוונטי.

דוד ביטן: עדיין לא הגיע.

מיקי רוזנטל: זה בדיוק העניין.

מיקי רוזנטל: שאנחנו מאשרים תקציב דמיוני, אדוני.

משה גפני: לא הגיע.

משה גפני: לא הגיע ולא יגיע היום.

דוד ביטן: טוב.

דוד ביטן: אני רוצה רגע לסיכום, רבותי.

מיקי רוזנטל: לכן אנחנו מבקשים את הגנת הייעוץ המשפטי, משום שלפני כל מהלך עתידי, אנחנו קודם כול צריכים לדעת איזה קומבינות עשו עלינו, אם עשו.

מיקי רוזנטל: יכול להיות שלא עשו.

מיקי רוזנטל: אני מבקש שבהנחיית ועדת הכנסת יונחו כל ההסכמים הקואליציוניים שנעשו בקשר לתקציב לפני שאנחנו ממשיכים בתהליך.

דוד ביטן: ברור.

דוד ביטן: לפי החוק.

דוד ביטן: מה שכתוב בחוק.

משה גפני: לא כתוב בחוק שום דבר.

מיקי רוזנטל: לא נכון.

מיקי רוזנטל: ההנחיה של - - -

משה גפני: יש הנחיה של היועץ המשפטי, ואבצע אותה.

דוד ביטן: היועצת המשפטית, את יכולה דקה להגיד מתי צריך להניח את ההסכמים - - -

משה גפני: עכשיו מניחים.

דוד ביטן: רגע, שתגיד לפרוטוקול.

באסל גטאס: סליחה, שגית, האם להקריא - - -

משה גפני: רגע, אבל שגית מדברת.

דוד ביטן: לא, אבל היא מדברת.

באסל גטאס: האם להקריא זה נקרא להניח?

<קריאה: גם וגם.

<שגית אפיק: אתייחס גם לזה.

<שגית אפיק: הנחיית היועץ המשפטי לממשלה מתייחסת בעצם לכמה שלבים.

<שגית אפיק: השלב שחברת הכנסת אורלי לוי התייחסה אליו והקריאה הוא לא השלב שאנחנו נמצאים בו כרגע.

<שגית אפיק: השלב שהקראת הוא שלב שבעצם לפני שהצעת החוק מגיעה לקריאה הראשונה לכנסת, הוא השלב שמתנהל בתוך הממשלה, ולכן יש עניין שם של השרים, שהשרים צריכים לשים לב לאישור ההסכם - - -

אורלי לוי אבקסיס: סעיף 26 מדבר לפני קריאה שנייה ושלישית.

<שגית אפיק: אני מדברת על השרים, הנושא של השרים.

<שגית אפיק: ולכן השרים לא צריכים להופיע לוועדה.

<שגית אפיק: זה לעניין הזה.

<שגית אפיק: לגבי השלב שאנחנו נמצאים בו, שזה באמת השלב של הצבעה לפני הנחה לקריאה השנייה והשלישית, לפי הנחיית היועץ המשפטי לממשלה, ונציגו נמצא כאן גם, יש להביא סקירה מלאה של ההסכם, הסקירה צריכה להיות בצורה ברורה.

מיקי רוזנטל: זה לא סקירה, גברתי.

מיקי רוזנטל: תקראי את סעיף 31, כתוב: להקריא.

<שגית אפיק: להקריא.

מיקי רוזנטל: כתוב: להקריא את כל ההסכם מתחילתו ועד סופו.

מיקי לוי: אז היום יקריאו לנו, גפני?

<שגית אפיק: אני מסכימה.

מיקי רוזנטל: אוקיי.

מיקי רוזנטל: אז אנחנו רוצים שיקריאו לנו.

משה גפני: יקריאו.

מיקי לוי: אומר גפני שיקריאו לנו.

מיקי רוזנטל: אדוני, מתי יקריאו לנו, אחרי שנגמור להצביע?

משה גפני: לא.

מיקי רוזנטל: כן כן.

דוד ביטן: אני רואה שאתם לא רוצים לשמוע את ההסבר.

מיקי רוזנטל: אנחנו רוצים לשמוע.

דוד ביטן: מה שאנחנו מבקשים, שעל-פי ההנחיות שלך, בוועדת הכספים יפעלו בנושא הזה של ההסכמים כמו שצריך.

דוד ביטן: זה אחד.

דוד ביטן: עכשיו, אני רוצה רגע להתייחס לפני שאני מעלה להצבעה.

דוד ביטן: קודם כול, אני לא מבין מה שאתם רוצים.

דוד ביטן: יש נושא של אישור תקציב ויש נושא של מה שהממשלה מחליטה ומדיניות.

דוד ביטן: אנחנו מאשרים תקציב.

דוד ביטן: אם מה שהממשלה החליטה בישיבת ממשלה לא מכוסה בתקציב, היא לא יכולה לבצע.

דוד ביטן: זה כל ההבדל.

אורלי לוי אבקסיס: אתה שומע, וקנין?

דוד ביטן: היא רוצה לבצע, היא צריכה לבוא לוועדת הכספים או לעשות תיקון תקציב.

דוד ביטן: זה המצב, ולכן אני לא רואה בזה נושא חדש.

סתיו שפיר: אבל אתה מבין למה זה אבסורד, היושב-ראש?

דוד ביטן: רגע.

סתיו שפיר: לא, אגיד לך למה זה אבסורד.

סתיו שפיר: שתעשה את תיקון התקציב עכשיו.

דוד ביטן: סליחה, הממשלה לא חייבת, היא יכולה לעשות את זה גם עוד חודש.

סתיו שפיר: במקום שנצביע על תקציב שברור הולכים לתקן אחר כך.

דוד ביטן: רגע, את סתם מפריעה לי עכשיו.

דוד ביטן: לפי הכללים, הממשלה יכולה לאשר את התקציב הזה, בעוד חודשיים-שלושה לבוא עם תיקון תקציב.

דוד ביטן: היא לא יכולה לבצע מה שלא כתוב או לא מתוקצב.

דוד ביטן: מה זה מעניין אותי מה היא החליטה?

דוד ביטן: מעניין אותי מה ועדת הכספים והמליאה תחליט בסופו של דבר.

דוד ביטן: לכן זה שתקציב הביטחון עכשיו החליטו להעלות אותו באיזה 3 מיליארד זה לא מעניין אותי בכלל.

דוד ביטן: מה שמעניין זה מה אנחנו מאשרים ולפי זה הם צריכים לבצע.

אורלי לוי אבקסיס: וזה גם חייב להיות רלוונטי למשרד עצמו.

אורלי לוי אבקסיס: לא יכול להיות שמירה במשרד השיכון.

דוד ביטן: אני יודע שלכל משרד יש תקציב.

דוד ביטן: מה שמאושר מאושר, מה שלא מאושר אי-אפשר - - -

אורלי לוי אבקסיס: לא, אבל עדיין היועץ המשפטי אומר: חייב להיות רלוונטי לפעילות של המשרד.

בצלאל סמוטריץ': אפשר להצביע פה?

אורלי לוי אבקסיס: אז בבקשה, את התייחסותה - - -

דוד ביטן: אנחנו מצביעים.

דוד ביטן: חבר'ה, אתן ח"כיות, ריבונו של עולם, אני לא מבין את זה.

דוד ביטן: מה זה הדבר הזה?

דוד ביטן: כל אחד בא, רוצה ללכת אחרי דקה.

דוד ביטן: - - - שלא נעשה דיון?

אורלי לוי אבקסיס: אדוני היושב-ראש, היא אמרה שאני צודקת בנושא של הייעוד של הכספים למשרד הרלוונטי.

אראל מרגלית: שאלה טכנית.

אראל מרגלית: איך אתה מתייחס למצב שבו אתה מצביע נניח על תקציב הביטחון, על תקציב מסוים של 56.1, ואומרים לך בצד השני, ביום שבו אתה מצביע אומרים לך שה-4 מיליארד הם גם כן הדבר שמאושר.

אראל מרגלית: איך אתה מתייחס לזה?

דוד ביטן: איפה מאושר?

אראל מרגלית: איך אתה מתייחס לזה?

דוד ביטן: תראו, אתם ח"כים הרבה יותר זמן ממני, יש פה גם 20 שנה ו-15 שנה.

משה גפני: לא, לא מאושר.

דוד ביטן: ואני אומר לכם: מבחינה תקציבית אנחנו מאשרים תקציב.

דוד ביטן: כל מה שלא מאושר, הממשלה יכולה לדבר עד מחר, זה אותי לא מעניין.

משה גפני: היא צריכה להעביר את זה.

דוד ביטן: ולכן זה לא תקציב וירטואלי.

דוד ביטן: זה שהממשלה, יש לה כוונות לשנות את התקציב ולהגדיל את הפעולות, היא תבוא ותגיש את זה כדין.

דוד ביטן: לכן אין שום נושא חדש בעניין הזה.

סתיו שפיר: אז למה להצביע על התקציב אם נשנה אותו?

דוד ביטן: לגבי הטעות הטכנית, באמת יש בזה משהו, אני לא אומר שלא.

דוד ביטן: אבל זכותה של ועדת הכספים לעשות הגדלת תקציב בדיונים, והממשלה מסכימה.

דוד ביטן: לכן גם בזה אין משהו חדש.

משה גפני: בתקציב עצמו יש את הכסף הזה.

דוד ביטן: נכון, הרי התקציב הגיע נגיד 300 מיליארד, בסופו של דבר הוא 315.

דוד ביטן: אז מה, זה משהו חדש?

מיקי רוזנטל: צריך להצביע על המקורות התקציביים.

דוד ביטן: יש את זה.

דוד ביטן: המקורות של הטעות הטכנית קיימים בתקציב, אין שום בעיה.

דוד ביטן: לכן אני לא רואה בזה נושא חדש.

מיקי לוי: אתה יודע מה זה לכנס 15 מיליארד?

מיקי לוי: אפילו אמיר לוי לא יודע לעשות.

דוד ביטן: מי שבעד שזה נושא חדש יצביע בעד, ומי שנגד יצביע נגד.

דוד ביטן: מי בעד שזה נושא חדש?

מיקי רוזנטל: אנחנו בעד.

דוד ביטן: אתם מצביעים שלושה.

מיקי רוזנטל: אנחנו שלושה.

מיקי לוי: עפר, אני או אתה?

עפר שלח: אתה אתה.

דוד ביטן: מי נגד?

דוד ביטן: בעד טענת נושא חדש – מיעוט

דוד ביטן: טענת נושא חדש לא נתקבלה.

מיקי רוזנטל: יאללה, הפסדתם, הביתה.

מיקי רוזנטל: תעזבו את הממשלה הזאת, היא רעה ומכוערת.

דוד ביטן: בעד – 7, 9 נגד.

אורלי לוי אבקסיס: רוויזיה.

דוד ביטן: אוקיי.

דוד ביטן: רוויזיה ברבע לחמש.